1 अप्रैल से एयरपोर्ट पर वीजा ऑन अराइवल
जयपुर| दिल्ली-मुंबईकी तरह अब जयपुर एयरपोर्ट पर भी विदेशी यात्रियों को वीजा ऑन अराइवल मिल सकेगा। एयरपोर्ट पर यह सुविधा 1 अप्रैल से लागू हो जाएगी। विदेश मंत्रालय के आदेश के बाद प्रशासन ने तैयारी शुरू कर दी है। नई व्यवस्था के लिए चार अतिरिक्त इमिग्रेशन काउंटर लगाए जाएंगे। अब यात्रियों की चैकिंग के लिए सेल्फ चैकिंग काउंटर लगाया जाएगा। यहां से यात्री सेल्फ चैकिंग पास ले सकेंगे। इसके लगने से बोर्डिंग के समय में बचत होगी। यह जानकारी मंगलवार को एयरपोर्ट डायरेक्टर जे.एस. बलहारा ने दी। एयरपोर्ट पर यात्रियों को बोर्डिंग पास आराम से मिले इसके लिए दो मशीन, दो और कन्वेयर बैल्ट लगाई जा रही है।
18एयरक्राफ्ट का बनेगा टैक्सी-वे : बढ़तीविमानों को मध्य नजर रखते हुए एयरपोर्ट पर 18 एयरक्राफ्ट टैक्सी-वे बनाया जाएगा। इसके लिए 30 करोड़ स्वीकृत हो गए हैं। अगले 6 महीने में काम शुरू हो जाएगा। इसके बनने के बाद 9 की जगह 18 एयरक्राफ्ट भी एयरपोर्ट पर खड़े हो सकेंगे।
जुलाई से उतरेंगे किशनगढ़ में विमान
जीएम प्रोजेक्ट संजीव जिंदल ने बताया कि जुलाई से किशनगढ़ एयरपोर्ट पर विमान उतरना शुरू हो जाएंगे। इसके लिए काम तेजी से चल रहा है। इसे जयपुर एयरपोर्ट पर बढ़ते विमानों की दृष्टि से तैयार किया जा रहा है। जयपुर एयरपोर्ट के बाद किशनगढ़ एयरपोर्ट पर विमानों को उतारने का दूसरा विकल्प होगा। वैसे भी पुष्कर, दरगाह शरीफ और मार्बल के लिए आने वाले यात्री और व्यापारी सीधे सकेंगे। उन्हें जयपुर नहीं जाना होगा। यहां पर एटीआर वर्ग के विमान उतारे जा सकते हैं। आने वाले दशक में किशनगढ़ एयरपोर्ट जयपुर के बाद प्रमुख होगा।
bho_Deva hin_Deva hin_Deva bho_Deva hin_Deva